|  |  |  |  |  |
| --- | --- | --- | --- | --- |
| Številka: | 43001-226/2020-01 |  | oznaka naročila: | A-75/20 S  |
| Datum: | 20.08.2020 |  | MFERAC: | 2431-20-000893/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Izdelava projektne dokumentacije IZP in IZN ureditve GKP G9  Škofljica – Petrina** |

**JN005098/2020-B01 - A-75/20; datum objave: 13.08.2020**

**Datum prejema: 20.08.2020   11:05**

**Vprašanje:**

V razpisni dokumentaciji pod točko 3.2.3.3., kjer so zahteve za pooblaščenega inženirja, v četrti alineji zahtevate naslednje:
¬ v zadnjih petih (5) letih pred rokom za oddajo ponudb je izdelal vsaj eno tehnično dokumentacijo IZP ureditve kolesarskih površin v skupni dolžini vsaj 15 km in vsaj eno tehnično dokumentacijo IzN ureditve kolesarskih površin v skupni dolžini vsaj 5 km.

in

v razpisni dokumentaciji pod točko 3.2.3.5, kjer so zahteve za gospodarski subjekt, zahtevate naslednje:
a) Vsaj en uspešno izdelan projekt ureditve kolesarskih površin na nivoju tehnične dokumentacije PZI ali IZP v pogodbeni vrednosti vsaj 50.000,00 eur (brez DDV) in
b) Vsaj en uspešno izdelan projekt ureditve kolesarskih površin na nivoju tehnične dokumentacije IzN v pogodbeni vrednosti vsaj 50.000,00 eur (brez DDV).

Obe zahtevi sta nelogični z vidika, da lahko ima potencialni ponudnik izdelano projektno dokumentacijo na višjem nivoju (npr. PZI) pa se na razpis ne more prijaviti. Običajna praksa je, da se za referenco zahteva minimalni pogoje, kar pa je v tem primeru, če zahtevate IZP oziroma IzN, da lahko ima ponudnik tudi referenco na nivoju PZI. To je enako, kot bi zahtevali, da mora imeti ponudnik reverenco v vrednosti točno 50.000,00 eur. Ponudnik z referenco 100.000,00 eur pa se ne bi mogel prijaviti.

Še bolj zanimivo pa je, da pri vodji projekta ne zahtevate nivoja izdelave projektne dokumentacije, kar pa pomeni, da lahko ima vodja projekta referenco na nivoju IDZ.
Na naročnika apeliramo, da spremeni zahteve reference v smislu, da določi minimalni pogoj nivoja izdelave projektne dokumentacije. V tem primeru IZP ali PZI oziroma IzN ali PZI projektna dokumentacija. PZI projektna dokumentacija namreč vsebuje najmanj vse sestavne dele IzN oziroma IZP projektnedokumentacije.

**Odgovor:**

Točka 3.2.3.3 se v četrti alinei spremeni:

¬ v zadnjih petih (5) letih pred rokom za oddajo ponudb je izdelal vsaj eno tehnično dokumentacijo nivoja najmanj IZP ureditve kolesarskih površin v skupni dolžini vsaj 15 km in vsaj eno tehnično dokumentacijo nivoja najmanj IzN ureditve kolesarskih površin v skupni dolžini vsaj 5 km.

Točka 3.2.3.5 se spremeni:

a) Vsaj en uspešno izdelan projekt ureditve kolesarskih površin na nivoju tehnične dokumentacije PZI v pogodbeni vrednosti vsaj 50.000,00 eur (brez DDV).
Točka b) se briše.